Die wêreld in foto’s – 10 Julie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Die Londense Tower het Vrydag vir die publiek heropen nadat dit weens die Covid-19-pandemie gesluit was. Die wagte het die heropening van dié toeristeaantreklikheid met ŉ amptelike seremonie gevier. ŉ Koninklike lyfwag praat met ŉ besoeker by die Londense Tower. (Foto: Matt Dunham, AP) Die hoof koninklike lyfwag maak gereed om besoekers by die Londense Tower in te laat. (Foto: Matt Dunham, AP) Koninklike lyfwagte en wagte marsjeer na die hoofingang van die Londense Tower. (Foto: Matt Dunham, AP) Koninklike lyfwagte en wagte staan in formasie tydens die amptelike valbrug-seremonie by die Londense Tower. (Foto: Matt Dunham, AP) Koninklike lyfwagte maak die hekke oop terwyl die valbrug laat sak word. (Foto: Matt Dunham, AP)